**Vzorec pogodbe**

**Znanstveno-raziskovalno središče Koper,** Garibaldijeva ulica 1, 6000 Koper, ki ga zastopa direktor prof. dr. Rado Pišot, matična številka: 7187416000 davčna številka: SI 38108674, (v nadaljevanju naročnik)

in

IZVAJALEC: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, Matična številka: \_\_\_\_\_\_\_\_\_\_\_\_\_Identifikacijska številka (ID za DDV):\_\_\_\_\_\_\_\_\_\_\_\_\_\_\_\_ , Transakcijski račun (TRR):

sklepata naslednjo

**G R A D B E N O P O G O D B O**

**za projekt**

**lzvedba gradbenih, obrtniških in instalacijskih (GOI) del za gradnjo kompetenčnega centra za oljkarstvo in ostale mediteranske kulture, Plavje**

**I. UVODNE DOLOČBE**

**1. člen**

Naročnik in izvajalec ugotavljata, da je bil na osnovi:

* javnega naročila, objavljenega na Portalu javnih naročil številka \_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_ z naslovom: ………………………………………………………………
* naročnikove odločitve o oddaji javnega naročila številka \_\_\_\_\_\_\_\_\_\_\_ z dne \_\_\_\_\_\_\_\_\_\_\_\_, ki je bila objavljena na Portalu javnih naročil dne \_\_\_\_\_\_\_ pod oznako \_\_\_\_\_\_\_\_\_

izvajalec izbran kot izvajalec del v okviru omenjenega javnega naročila, zaradi česar se sklepa predmetna pogodba.

Sestavni del pogodbe je dokumentacija v zvezi z javnim naročilom (razpisna dokumentacija) in ponudbena dokumentacija izvajalca. V kolikor med dokumenti, ki so del te pogodbe ter to pogodbo oz. med samimi dokumenti obstaja kakršnokoli neskladje oz. nedoslednost, se uporabi rešitev, ki je ugodnejša za naročnika, ob predpostavki, da takšna rešitev v celoti izpolnjuje vse zahteve za izvedbo javnega naročila.

Izvajalec izrecno potrjuje, da mu je znana celotna razpisna dokumentacija, lega in gradbeno stanje, vključno z geološko sestavo tal, v kolikor je to relevantno, ter ostali pogoji, po katerih bo izvedel javno naročilo in se vnaprej odpoveduje vsakršnemu zahtevku, ki bi bil posledica pomanjkljive oz. nezadostne proučitve dokumentov, ki jih je potrebno upoštevati pri izvedbi javnega naročila ter se zavezuje, da bo tovrstno pomanjkljivost ustrezno saniral na lastne stroške in na način, ki ga bo predhodno uskladil z naročnikom, ne da bi zaradi tega trpel rok izvedbe, kvaliteta vgrajenega materiala ali izvedenih del, funkcionalnost posameznih delov ali celote.

Izvajalec se izrecno strinja, da nosi vsakršen rizik nezadostnega ali pomanjkljivega ogleda terena/lokacije oziroma neogleda terena/lokacije, ki mu ga naročnik omogočil v skladu z razpisno dokumentacijo.

**II. PREDMET POGODBE**

**2. člen**

S to pogodbo naročnik odda, izvajalec pa prevzame v izvedbo gradbeno obrtniška in instalacijska (GOI) dela »**lzvedba gradbenih, obrtniskih in instalacijskih (GOI) del za gradnjo kompetenčnega centra za oljkarstvo in ostale mediteranske kulture, Plavje z zunanjo, prometno in komunalno ureditvijo«,** kot to izhaja iz te pogodbe, dokumentacije, na podlagi katere je bilo oddano javno naročilo in je sestavni del te pogodbe (razpisna dokumentacija, vključno s popisom del in zahtevami glede izvedbe del ter izvajalčevo ponudbo), ter projektne dokumentacije, ki jo naročnik preda izvajalcu ob ali po podpisu te pogodbe.

Izvajalec bo predmetna dela izvedel po načelu »fiksna cena na enoto«. Izvajalec bo po tej pogodbi izvedel vsa dela, potrebna za izgradnjo in uporabo objekta z zunanjo ureditvijo, odpravil vse pomanjkljivosti, ugotovljene s strani komisije za tehnični pregled, sodeloval pri pridobivanju uporabnega dovoljenja in odpravil vse pomanjkljivosti, ugotovljene s strani naročnika ob primopredaji. Izvajalec bo nadaljeval na gradbišču z delno izvedenimi rušitvenimi deli in začasnimi deponijami.

Dela po tej pogodbi obsegajo vsa pripravljalna dela, gradbena dela, obrtniška dela, elektro instalacije in opremo, strojne instalacije in opremo, zaključna dela, zunanjo in komunalno ureditev, ves material in transporte, dobavo vsega potrebnega materiala in opreme in vsa ostala dela, vezana na izvedbo naročila.

**3. člen**

Izvajalec bo vršil pogodbena dela v skladu in v obsegu določenem z naslednjimi dokumenti:

* ponudba številka \_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_;
* projektna dokumentacija številka DGD in PZI\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_, ki jo je izdelal \_\_\_\_\_\_\_\_\_\_\_\_
* s pravnomočnimi gradbenim dovoljenjem (v nadaljevanju GD) št. 351-60/2023-6217-10 z dne 7. 2. 2024, pravnomočno z dne \_\_\_\_\_\_\_\_\_,
* s pogoji soglasij oz. mnenji k projektni dokumentaciji,
* z veljavnimi predpisi, standardi in normativi ter pravili stroke za izvedbo del, ki so predmet te pogodbe,
* z določili razpisne dokumentacije naročnika v postopku oddaje javnega naročila številka objave na Portalu javnih naročil \_\_\_\_\_\_\_\_\_\_\_\_\_ z dne \_\_\_\_\_\_\_\_\_, katere sestavni del so tudi s strani izvajalca podpisani in žigosani vprašanja in odgovori, objavljeni na Portalu JN.

Predmetni dokumenti so priloga in sestavni del te pogodbe.

**4. člen**

Izvajalec bo izvedel dela iz te pogodbe strokovno, pravilno in z materialom in opremo, ki mora ustrezati zahtevanim standardom ter vrstam določenim v projektih, kvaliteti in količinah določenih v popisih del in predračunu.

Spremembe in odstopanja od predpisane izvedbe z GD in pogodbo, so možna le v okviru zakonsko predpisanih odstopanj, spremembe načina izvedbe in materiala pa le po predhodni odobritvi s strani vodje projektiranja in predstavnika naročnika ter nadzora.

Izvajalec s podpisom te pogodbe potrjuje, da je v celoti seznanjen z obsegom in zahtevnostjo pogodbenih del, projektno, razpisno in drugo dokumentacijo ter z lokacijo, objektom in terenskimi razmerami, kjer se bodo pogodbena dela izvajala.

**5. člen**

Dodatnih del, kakor tudi nepredvidena dela, ki niso dogovorjena s to pogodbo ter več dela, izvajalec ne sme začeti izvajati brez predhodnega pisnega soglasja naročnika razen nujnih nepredvidenih del, vendar ne brez pisne potrditve nadzornika. Za vsa dela, ki niso opredeljena s pogodbo kakor tudi podaljšanje roka, mora izvajalec naročnika pisno obvestiti takoj ob nastanku ali najkasneje v roku 3 dni od nastanka razloga ter pisno obrazložiti vse okoliščine, ki so razlog za zahtevek, sicer izvajalec to pravico izgubi.

Za dela, ki niso dogovorjena s pogodbo in več dela, ki so se izkazala za potrebna po sklenitvi te pogodbe, mora izvajalec na osnovi enotnih cen in kalkulativnih elementov iz ponudbe predložiti naročniku in nadzoru ponudbo v pregled in potrditev ter izvesti pogajanja. Na osnovi izvedenih pogajanj ter s strani nadzora in naročnika potrjene ponudbe, lahko naročnik odda naročilo izvajalcu osnovnega naročila in ob upoštevanju določb zakona, ki ureja javno naročanje. Naročnik oz. nadzor lahko poišče konkurenčne ponudbe na trgu in od izvajalca zahteva, da nedogovorjena dela, ki ji naročnik naknadno naroča, izvede po konkurenčnih cenah.

Cene za dela, ki niso dogovorjena s pogodbo in jih naročnik naknadno naroča, ne smejo presegati cen na trgu za istovrstna dela, blago in opremo, upoštevaje pogoje, ki so vezani na njihovo naročilo.

Z izvajalcem se v tem primeru sklene dodatek k osnovni pogodbi ali nova pogodba.

**III. POGODBENA CENA IN OBRAČUN DEL**

**6. člen**

Pogodbena vrednost del je določena na osnovi ponudbe izvajalca in znaša:

- pogodbena vrednost v EUR brez DDV: \_\_\_\_\_\_\_\_\_\_\_\_\_\_\_\_

- DDV 22%: \_\_\_\_\_\_\_\_\_\_\_\_\_\_\_\_\_\_

- pogodbena vrednost v EUR z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pogodbena cena iz predhodnega odstavka tega člena je določena po predračunskih količinah del in po fiksnih cenah za enoto.

Izvajalec mora ob izdaji začasne ali končne situacije upoštevati veljavni Zakon o davku na dodano vrednost.

Pogodbena cena na enoto vsebuje tudi vse davke (razen davka na dodano vrednost), prispevke, dodatke iz naslova delovnega razmerja ali druge dodatke, v skladu s predpisi, takse, pristojbine, stroške soglasij, zavarovanj, garancij, dokazil in certifikatov, meritev ter poročil o kvaliteti izvedenih del in je ni možno povečati na nobeni osnovi, razen na zakonski. Izvajalec v zvez z tem nima pravice zaračunavati nobenih dodatnih stroškov.

Denarna sredstva za financiranje predmeta pogodbe so zagotovljena v proračunu Republike Slovenije na proračunski postavki \_\_\_\_\_\_\_\_\_\_\_\_\_\_\_\_\_\_\_\_\_\_\_ .

Izvajalec se izrecno strinja, da so v pogodbeno ceno vključene vse aktivnosti opredeljene s to pogodbo ali njenimi sestavnimi deli, med drugim pa tudi:

* stroški, ki so potrebni za izpolnitev zahtev iz 2. in 4. odstavka 17. člena GZ-1;
* vrednost vseh del po popisu s potrebnim materialom, z dostavo in montažo, vsa pripravljalna in izvedbena dela, vsa pomožna dela za izvedbo pogodbenih del;
* vsi potrebni delovni odri in delovni pripomočki ter podobno;
* zagotavljanje varnosti in zdravja pri delu, uskladitve in podpisa varnostnega načrta, podpisa skupnih ukrepov za zagotavljanje varnosti in zdravja pri delu s podizvajalci in izvajanje ukrepov zahtevanih s strani koordinatorja varnosti;
* stroške začasne prometne ureditve ter dovoljenj za transport in dovoljenj ter najemov površin, ki niso v lasti naročnika;
* stroški vseh transportov, potrebnih za dovoz in odvoz materiala, opreme in odpadnega materiala na/z gradbišča/trase oziroma objekta, začasnih in stalnih deponij, ter postopkov in upošteval predpise glede obremenitve cest in poti in predpise v zvezi z ravnanjem z gradbenimi odpadki;
* stroški zavarovanja vseh del po predračunu, gradbišča, delavcev na gradbišču ter morebitna odgovornost za škodo nasproti tretji osebi;
* stroške izdelave načrta organizacije gradbišča, ureditve in označitve gradbišča, zavarovanje gradbišča oziroma delovišča do primopredaje naročniku v skladu z varnostnim načrtom in drugimi predpisi, stroški dobave in postavitve gradbiščne elektro omare in meritev;
* stroške izdelave podrobnega terminskega plana izvedbe del, ki vsebuje vsako postavko po pogodbi in prikaz roka končanja del in roka končanja gradnje;
* stroške izdelave tedenskih planov ter spremljanja realizacije po potrjenem terminskem planu kakor tudi stroške izdelave terminskega plana v primeru podaljšanja roka gradnje zaradi dodatnih ali nepredvidenih del;
* stroške vodenja gradbiščne dokumentacije;
* ureditev in varovanje skladiščne kapacitete za material tega naročila skozi celoten potek izvedbe del ;
* postavitev objektov za svoje kadre in osebje na objektu ter prostor za skupne sestanke v dogovoru z naročnikom in drugimi izvajalci;
* stroške varovanja gradbišča in sosednjih objektov, ki se držijo objekta prenove, tudi fizičnega varovanja, v kolikor bo zahteva utemeljena s strani tretje osebe ( sosedov,..);
* stroške požarne straže;
* stroški izvedbe priključkov na omrežja, stroški nadzora mnenje dajalcev, obratovalni stroški gradbišča, stroški energije, vode ter morebitnih drugih komunalnih storitev ter stroški čiščenj vmesnih in finalnega;
* stroške materialne ali nematerialne škode, ki jo povzroči on ali podizvajalci na gradbišču ali dostopih do gradbišča ali na objektih;
* stroški za ravnanje z gradbenimi odpadki v skladu z zakonodajo;
* stroške vseh preizkusnih zagonov, monitoringa delovanja, nastavitev zahtevanih parametrov delovanja;
* stroške za predpisane preiskave, meritve, poročila in potrdila in ateste;
* drugi stroške povezani z izvedbo del po ponudbenem predračunu: potrebne delavniške risbe, izmere na licu meta, izdelava vzorcev ter izvedba vzorčnih gradenj s potrditvijo s strani nadzora, projektanta in naročnika, etc;
* izvajanja kontrole in dokazovanja kakovosti materialov, postopkov in izvedenih del na objektu in izdelal elaborat za zagotavljanje, izvajanje kontrole in dokazovanja kakovosti GOI del;
* pogodbena cena zajema tudi stroške povezane s pridobivanjem potrebnih dovoljenj, stroške tehničnega pregleda, stroške izdelave dokumentacije za pridobitev potrebnih dovoljenj: dokazila o zanesljivosti objekta (DZO), navodila za obratovanje in vzdrževanje objekta (NOV), geodetskega načrta izvedenega stanja, stroške za izvedbo pregledov in pridobitev pororčil in potrdil, pridobitev izkazov: požarnega, hrup, energetski učinkovitosti, izdelavo elaborata za vpis v nepremičnine v register nepremičnin, Poročilo o ravnanju z gradbenimi odpadki, geodetski posnetek izvedenega stanja ter izdelavo Elaborata za vpis nepremičnine v kataster nepremičnin in morebitno drugo potrebno dokumentacijo, vse tudi v elektronski obliki;
* vodenja sprememb projektne dokumentacije in vnašanje sprememb projektne dokumentacije v PZI kot osnovo za izdelavo PID;
* sodelovanja pri kvalitetnem pregledu izvedenih del ter odprava ugotovljene pomanjkljivosti do tehničnega pregleda oz. primopredaje izvedenih del;
* sodelovanje pri pridobitvi uporabnega dovoljenja oz. tehničnem pregledu objekta in pridobitvi uporabnega dovoljenja ter odprava vseh pomanjkljivosti in napake ugotovljene na tehničnem pregledu v roku 15 koledarskih dni;
* stroške izdelave energetske izkaznice, izdelave požarnega reda in evakuacije;
* strokovne odprave vseh napak v zvezi s pogodbeno dogovorjenimi deli;
* sodelovanja pri primopredaji in končnem obračunu;
* stroške šolanja predstavnikov naročnika v ravnanje, uporabo in vzdrževanje vseh izvedenih del skladno z navodili ( NOV);
* odprava vseh reklamacij v garancijskem roku.

Pogodbena cena zajema tudi dela, ki v posameznih postavkah popisa del niso zajeta, vendar so po svoji naravi nujna za normalni potek del in dela, ki izhajajo iz določb, ki jih mora kot izvajalec izvesti na podlagi veljavnih predpisov.

**7. člen**

Opravljena dela se bodo obračunala mesečno po cenah za enoto iz predračuna ob upoštevanju dejansko izvršenih količin, ki so evidentirane in potrjene (potrjene) s strani nadzora v knjigi obračunskih izmer.

Merjenje količin izvedenih del se izvede v skladu z določili v opisih in predizmerah del ali v skladu z določili posebnih tehničnih pogojev oziroma v skladu s pravili stroke.

Obračunsko obdobje je od prvega do zadnjega v mesecu. Izvajalec bo do vsakega 5. v mesecu za pretekli mesec sestavil in vročil naročniku v potrditev začasno mesečno situacijo oz. račun, ki mora biti sestavljena na podlagi s strani nadzora potrjenega dokumenta o dejansko izvršenih količinah - knjige obračunskih izmer, izvršenih do 30. dne v obračunskem mesecu in enotnih cenah iz pogodbenega predračuna ter jo pregledano in potrjeno s strani nadzora, dostaviti naročniku in nadzoru do najkasneje 10. v mesecu v elektronski obliki .xls vključno s prilogami potrjene gradbene knjige.

Naročnik bo pregledal s strani nadzora potrjeno situacijo in potrjeni izvod posredoval izvajalcu. V primeru, da ne bo soglašal z njeno višino ali s posameznimi postavkami, jo bo potrdil v nesporni višini.

Navedeni pregled pa ne izključuje pravice naročnika do korekture končne situacije tudi v delu, ki je z začasnimi situacijami že obračunan, potrjen in plačan.

Potrjena situacija/račun s strani nadzora je kot pdf priloga k e-računu/situaciji, ki jo izvajalec preko spletne aplikacije posreduje naročniku najkasneje do vsakega 15. v mesecu, kakor tudi v treh (3.) tiskanih izvodih. Ki jo izvajalec vroči naročniku osebno ali po pošti.

Končno situacijo izstavi izvajalec v 10 dneh po končni primopredaji del ob izvedbi končnega obračuna izvedenih del.

Končni obračun se izvede po uspešni primopredaji izvedenih del. Končni obračun izvedejo pooblaščeni predstavniki naročnika in izvajalca, komisijsko z zapisnikom na podlagi s strani izvajalca in nadzora podpisanega gradbenega dnevnika in potrjene gradbene knjige, ter na osnovi potrjene gradbene knjige izdelane končne situacije/računa, ki je sestavni del zapisnika končnega obračuna.

Brez predloženega zavarovanja za odpravo napak v garancijski dobi, ki mora biti skladno z zahtevami iz pogodbe in javnega razpisa, končni obračun ni izveden.

Naročnik si skladno z določilom 1. točke prvega odstavka 95. člena ZJN-3 pridržuje pravico, da spremeni pogodbeno vrednost del v primeru opcije in sicer, da bo do potrebe po spremembi cene prišlo zaradi okoliščin, na katere nobena od pogodbenih strank ni imela vpliva (primeroma: znaten porast surovin na svetovnem trgu, nezmožnost dobave blaga na trgu in podobno). Ne glede na navedeno, pa je izključno v pristojnosti naročnika, da presodi, ali je okoliščina, ki bi terjala spremembo pogodbe utemeljena in objektivno merljiva ter posledično opravičljiva.

**8. člen**

Izvajalec za izvedene storitve izstavlja račune izključno v predpisani elektronski obliki (e-račun), preko spletnega portala UJPnet .

E-račun se glasi na naslov: za Znanstveno-raziskovalno središče Koper, Garibaldijeva 1, 6000 Koper. Na e-računu mora biti zapisana številka pogodbe in priložena mesečna situacija ali končna situacija, potrjena s strani naročnika. E-račun mora biti poslan na ustrezen IBAN SI56 0110 0600 0053 955. V kolikor se e-račun ne bo nanašal na ustrezen IBAN, ga bo naročnik zavrnil kot tudi vse tiskane račune in račune, prejete po e-pošti.

Naročnik bo plačal pogodbeno ceno v obliki mesečnih nakazil potrjenih zneskov začasnih situacij in z dokončnim plačilom končne situacije.

Naročnik bo nesporni del mesečnega obračuna plačal na transakcijski račun izvajalca v roku trideset dni od prejema pravilno izstavljenega e-računa.

V primeru, da je zadnji dan za plačilo dela prost dan, se šteje, da je zadnji dan za plačilo prvi naslednji delovni dan.

Kot dan plačila se šteje dan, ko je naročnik izdal nalog za izplačilo pooblaščeni instituciji za opravljanje plačilnih storitev za naročnika.

V primeru zamude plačila dolguje naročnik izvajalcu zamudne obresti v višini zakonitih zamudnih obresti.

**9. člen**

Naročnik lahko zadrži plačilo začasnih situacij in končne situacije v primeru, da izvajalec do nastanka obveznosti plačila še ni predložil zahtevane dokumentacije določene s to pogodbo, ali če izvajalec kasni z deli po terminskem planu za več kot 15 dni vse dotlej, dokler izvajalec pogodbenih obveznosti ne izpolni.

**10. člen**

Naročnik ima v fazi gradnje pravico spremeniti ali dopolniti projektno dokumentacijo, na podlagi katere je bilo izvedeno javno naročilo in sklenjena ta pogodba. V tem primeru pogodbeni stranki skleneta pisni dodatek k tej pogodbi v katerem opredelita povečan ali zmanjšan obseg del in vpliv sprememb na pogodbeno ceno. Pri sklenitvi dodatka k pogodbi se upoštevajo določbe javno-naročniške zakonodaje.

**IV. PODIZVAJALCI**

**11. člen**

*(Navodilo: Ta del pogodbe velja samo v primeru, da izvajalec nastopa s podizvajalci, v nasprotnem primeru se črta oz. se navede, da ponudnik ob sklenitvi pogodbe nima podizvajalcev.)*

Izvajalec lahko to pogodbo izvaja samo s podizvajalci, ki jih je priglasil v svoji ponudbi in za katere je naročnik ugotovil, da izpolnjujejo vse pogoje, ki so bili za podizvajalce določeni v dokumentaciji v zvezi z oddajo javnega naročila. Izvajalec se zavezuje, da bo v primeru, da bo v izvedbo javnega naročila vključil enega ali več podizvajalcev, z njimi sklenil pogodbe, v katerih bo natančno določena vrsta in obseg dela ter cena za opravljene storitve.

Za delo vseh podizvajalcev odgovarja izvajalec enako kot za svoje delo. Naročnikova odobritev, da določen del pogodbenih del izvede podizvajalec, ne odveže izvajalca nobenih pogodbenih obveznosti.

Podatki o podizvajalcih:

Podizvajalec 1 (firma, naslov):

VRSTA DEL (predmet, količina): Opis del, ki jih bo izvedel podizvajalec:

% končne ponudbe vrednosti, ki jo bo izvedel podizvajalec: \_\_\_\_

V kolikor podizvajalec v skladu in na način, določen v drugem in tretjem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

* V kolikor bo podizvajalec v skladu in na način, določen v drugem in tretjem odstavku 94. člena ZJN-3 zahteval neposredna plačila, se šteje, da:
* glavni izvajalec s podpisom te pogodbe pooblašča naročnika, da na podlagi potrjenega računa oziroma situacije s strani glavnega izvajalca neposredno plačuje podizvajalcu,
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto ponudnika poravna podizvajalčevo terjatev do ponudnika,
* glavni izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Zgolj ob izpolnitvi vseh pogojev iz predhodnega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3.

V primeru vključitve novega podizvajalca v dela po tej pogodbi ali zamenjave že vključenega podizvajalca, mora izvajalec naročniku poslati pisni predlog ter mu skupaj s predlogom posredovati:

* kontaktne podatke in zakonite zastopnike predlaganega podizvajalca (naziv, polni naslov, matična številka, davčna številka in transakcijski račun, zakoniti zastopniki),
* izpolnjen ESPD za predlaganega podizvajalca ter morebitna druga dokazila o izpolnjevanju pogojev za sodelovanje,
* če podizvajalec zahteva neposredna plačila, zahtevo in soglasje podizvajalca za neposredna plačila in
* podatke o vrsti del, količini in vrednosti del, ki jih bo izvedel vsak podizvajalec.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestiti izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora glavni izvajalec najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila. Nepredložitev izjave v roku je razlog za uvedbo prekrškovnega postopka zoper izvajalca pred Državno revizijsko komisijo. Poleg globe je sankcija tudi izločitev iz postopkov naročanja za predpisano obdobje.

**V. OBVEZNOSTI NAROČNIKA**

**12. člen**

Naročnik se obvezuje:

* izvajalca uvesti v delo v najkrajšem možnem času po sklenitvi pogodbe, predvidoma v roku petih (5) delovnih dni od datuma podpisa pogodbe ter izvesti predajo območja gradnje izvajalcu za organizacijo gradbišča;
* izvajalcu zagotoviti prosto gradbišče (zemljišče) s prostim dostopom in prostorom za organizacijo gradbišča in deponijo materiala;
* izvajalcu izročiti kopijo pravnomočnega gradbenega dovoljenja,
* izvajalcu izročiti projektno dokumentacijo DGD v enem izvodu,
* izvajalcu izročiti dokumentacijo PZI za pogodbena dela v dveh izvodih,
* pregledati in potrditi s strani izvajalca predloženi iz z izvajalcem usklajeni terminski plan izvedbe GOI del,
* zagotoviti strokovno nadzorstvo nad gradnjo v skladu z veljavno zakonodajo;
* zagotoviti koordinatorja varnosti v fazi izvajanja gradnje, izdelavo varnostnega načrta in sodelovanje na koordinacijskih sestankih;
* zagotavljalti dosegljivost vodje projekta (v rednem delovnem času) za odločanje o vseh vprašanjih in nejasnostih, ki odstopajo od razpisne dokumentacije oziroma, imajo lahko za posledico spremembo poteka ali roka izvedbe del;
* sodelovati z izvajalcem s ciljem, da se prevzete obveznosti izvršijo pravočasno in v obojestransko zadovoljstvo;
* dati na razpolago izvajalcu vso dokumentacijo in informacije, s katerimi razpolaga in so za realizacijo investicije potrebne;
* pravočasno obveščati izvajalca o vseh spremembah in novo nastalih situacijah, ki bi lahko imele vpliv na izvršitev pogodbenih obveznosti;
* pristopiti k pridobitvi uporabnega dovoljenja takoj, ko izvajalec zaključi z izvedbo vseh pogodbenih del tako, da so izvedena dela in objekt v polni funkciji ter dosežene bistvene lastnosti zahtevane v projektni dokumentaciji in je izvajalec obvestil naročnika o končanju vseh pogodbenih del z vpisom v gradbeni dnevnik;
* dokončana dela prevzeti po količini in kvaliteti po prejetju izvajalčevega obvestila o odpravi vseh napak, ugotovljenih na tehničnem in kvalitativnem pregledu, ter ko je pridobljeno pravnomočno uporabno dovoljenje;
* zagotoviti predstavnike naročnika za šolanje za ravnanje, uporabo in vzdrževanje z izvedenimi deli;
* urediti plačilne obveze, izhajajoč iz pogodbe.

O uvedbi v delo se sestavi zapisnik in istočasno izvede o tem vpis v gradbeni dnevnik.

Naročnik bo takoj po podpisu pogodbe izvedel prijavo gradbišča pristojnemu upravnemu organu.

Izvajalec mora prijavo gradbišča obesiti na vidnem mestu.

**VI. ZELENO JAVNO NAROČANJE**

**13. člen**

Izvajalec mora pri izvajanju del ves čas dosledno upoštevati relevantne določbe veljavne Uredbe o zelenem javnem naročanju. V primeru, da izvajalec ne izpolnjuje pogodbenih obveznosti na način, predviden v pogodbi o izvedbi javnega naročila, lahko začne naročnik ustrezne postopke za njeno prekinitev.

**VII. OBVEZNOSTI IZVAJALCA**

**14. člen**

V zvezi z izvajanjem del po tej pogodbi in v okviru pogodbene vrednosti iz te pogodbe se izvajalec obvezuje:

• izvršiti dela po projektih za izvedbo, opisih del in predračunu ter drugih pogojih pogodbene dokumentacije solidno, kvalitetno in strokovno pravilno, s skrbnostjo dobrega gospodarja in strokovnjaka, v skladu z veljavnimi tehničnimi predpisi, standardi in gradbenimi normativi;

• izvesti dela tako, da bodo pogodbena dela in objekt v polni funkciji ter bodo dosežene bistvene lastnosti, zahtevane v projektni dokumentaciji in predpisih;

* ščititi interese naročnika;
* pred pričetkom del prejeto dokumentacijo in zemljišče podrobno proučiti in naročnika pisno opozoriti na njene pomanjkljivosti, neusklajenosti ali nejasnosti ter v zvezi s tem ter v roku 14 dni po podpisu pogodbe od njega zahtevati pisna navodila, sicer izvajalec ni upravičen zahtevati povračila stroškov, ki bi mu nastali zaradi zastoja pri izvedbi del, kakor tudi ne more zahtevati podaljšanje roka;
* izdelati natančen terminski plan po posameznih postavkah ter pridobil potrditev s strani nadzornika in naročnika;
* izdelati tedenske plane izvedbe del in spremljati realizacijo in skladnost s potrjenim terminskim planom izvedbe del;
* v primeru zamujanja rokov za več kot 15 dni, predložiti pisne ukrepe in zagotoviti izvedbo za dokončanje pogodbenih del v roku ter ažurirati terminski plan izvedbe del;
* v primeru dodatnih ali nepredvidenih del izdelal ažurirati terminski plan ter pridobiti potrditev s strani nadzora in naročnika;
* v primeru dodatnih del, ki zahtevajo podaljšanje pogodbenega roka, izdelati nov terminski plan kot prilogo k aneksu za dodatna dela;
* nemudoma obvestiti naročnika in nadzornika o pomanjkljivostih, neusklajenostih ali nepravilnostih v načrtih ali popisih del, ki bi jih ugotovil med izvajanjem del. Če izvajalec tega ne stori in zaradi tega nastanejo zamude ali druga odstopanja kot posledica tega, izvajalec nima pravice zahtevati povračila stroškov, ki bi mu nastali zaradi zastoja pri izvedbi del zamude, kakor tudi ne more zahtevati podaljšanje roka;
* zagotoviti revizijsko sled vseh dokumentov, ki jih bo pridobil v zvezi z izvajanjem razpisanih del;
* pogodbena dela in material v času od pričetka gradnje do predaje objekta zavarovati za osnovni riziko zavarovanja gradbene dejavnosti in odgovornosti proti tretjim osebam pri svoji zavarovalnici skladno z določbami te pogodbe in razpisne dokumentacije in v roku 15 dni od podpisa pogodbe izročiti naročniku kopijo zavarovalne police;
* omogočiti naročniku opravljanje strokovnega nadzorstva in ravnati po vsaki utemeljeni zahtevi, ki jo poda naročnik v zvezi s strokovnim nadzorstvom;
* še pred izvedbo pogodbenih del predložiti v zbirni obliki (kartonskem zbirniku) v pregled in potrditev posamezne vzorce materialov za vse vrste del nadzorniku, projektantu in naročniku v potrditev ustrezno delavniško dokumentacijo in vzorce le-teh na vpogled in odobritev ter izvesti vzorčno vgradnjo potrjenih vzorcev;
* za vsako predlagano spremembo, za katero meni, da je utemeljena in ni v skladu s projektom, pridobiti pisno soglasje projektanta, odgovornega nadzornika del in naročnika ter uskladiti vse rešitve;
* sproti opozarjati na morebitne ovire pri izvrševanju obveznosti po pogodbi ter na druge okoliščine, ki bi bile lahko pomembne za naročena dela ali za njegovo pravočasno izvršitev ter se odpovedati vsakršnemu zahtevku iz naslova nepredvidenih pogojev za delo in /ali neustrezne dokumentacije;
* za vgrajene materiale, naprave in za izvedena dela predložiti naročniku predpisane izjave o lastnostih in certifikate skladno z ZGPro-1;
* vgrajevati samo prvovrstne materiale v kvaliteti, predvideni z dokumentacijo, v nasprotnem primeru pa takoj odstraniti z gradbišča neustrezen material in/ali sanirati neustrezno izvedeno delo na način, ki bo zadovoljilo pravila stroke;
* upoštevati kvalitetnejšo rešitev, v kolikor pride v razpisni dokumentaciji do nasprotij (popis - grafična rešitev);
* dobaviti in vgrajevati v objekt elemente v obliki in kvaliteti, ki sta potrjeni s strani nadzornika ali projektanta po predhodnem potrdilu in naročilu elementov s strani naročnika;
* na zahtevo predstavnika naročnika predložiti dokazila o izvedenih naročilih in organizirati oglede izdelave naprav ali opreme neposredno pri dobaviteljih;
* izvajati dodatna ali nepredvidena dela samo v primeru potrditve s strani nadzora in naročila del s strani naročnika z aneksom k osnovni pogodbi;
* potrebne gradbene posege oz. morebitne preboje v stenah izvajati skladno s pravili stroke ali navodili statika;
* pravočasno obvestiti projektanta študije ali zasnove požarne varnosti, o času začetka in predvidenem času izvajanja vseh tistih gradbenih del, ki bistveno vplivajo na izpolnitev tehničnih zahtev, zaradi izpolnitve bistvenih zahtev za pridobitev uporabnega dovoljenja;
* med izvajanjem gradbenih del zagotoviti, da bo na območju gradbišča skladiščil minimalne količine potrebnih nevarnih snovi, oz. kemikalij, ki se bodo pri gradnji uporabljale, čim krajši čas ter ustrezno opremil mesto za skladiščenje nevarnih snovi, z lovilno skledo ustrezne prostornine, ki bi v primeru razlitja, razsipa ali druge nezgode omogočila zajem teh snovi in preprečila iztok v tla;
* v primeru del z odprtim ognjem oz. pri izvedbi vročih del zagotoviti vse potrebno za požarno varnost in angažirati požarno stražo na lastne stroške;
* po zaključku vsake posamezne faze oz. vrste del sproti odstraniti iz objekta ter iz gradbišča ves odpadni material in embalažo;
* upoštevati strokovne ocene in pripombe naročnika glede kvalitete izvedenih del in že med izvajanjem del sproti odpravljati napake in pomanjkljivosti na katere bo opozorjen s strani odgovornega nadzornika del;
* vgrajevati samo prvovrstne materiale v kvaliteti, predvideni s popisom del in tehničnimi specifikacijami, v nasprotnem primeru pa takoj na lastne stroške odstraniti z gradbišča neustrezen material in/ali sanirati neustrezno izvedeno delo na način, ki bo zadovoljil pravila stroke;
* naročniku skladno z roki iz te pogodbe predati dokazilo o zanesljivosti objekta ter navodila za obratovanje in vzdrževanje objekta, oz. vse potrebno za pridobitev uporabnega dovoljenja;
* v primeru, kadar bo nadzornik ali naročnik to zahteval, pri organizaciji, ki jo bo določil naročnik, naročiti potrebne preiskave (če bo dokazan sum o neustreznosti materiala ali izvedenih del, bo stroške takih preiskav nosil izvajalec, sicer pa naročnik) ter v primeru ugotovljenih neustreznosti le te odpraviti takoj na lastne stroške;
* izdelati načrt organizacije gradbišča ter organizirati gradbišče, urediti dostopne poti in deponije na gradbišču, skladno s Pravilnikom o gradbiščih;
* pred začetkom del s koordinatorjem varnosti uskladiti in dopolniti varnostni načrt in načrt organizacije gradbišča ter seznaniti podizvajalce z varnostnim načrtom;
* takoj pristopiti k izvedbi ukrepov, ki jih predpiše koordinator varnosti;
* kopijo prijave gradbišča namestiti na vidno mesto na gradbišču;
* izvajati dela upoštevajoč varnostne ukrepe na gradbišču v smislu predpisov o varstvu pri delu, protipožarnem varstvu, ukrepov za varovanje premoženja in zavarovanje gradbišča ter dostope v območju gradbišča in sosednjih objektov;
* pred pričetkom del zapisniško in s posnetki evidentirati nulto stanje zemljišč, dovoznih poti, vseh bližnjih objektih in druge infrastrukture, ki bo uporabljena in nato po končanih delih na svoje stroške povrniti v prvotno stanje (škoda na objektih, infrastruktura, …);
* na svoje stroške vzdrževati začasne interne poti na gradbišču in očistiti javne ter druge poti izven gradbišča, ki jih bo kot izvajalec oz. njegovi podizvajalci onesnažili s svojimi vozili ali deli;
* na gradbišču z zavarovanjem in svojim ukrepi poskrbeti za varnost objekta in del, opreme, naprav in instalacij, delavcev, mimoidočih, prometa, sosednjih objektov in neposredne okolice, kakor tudi označiti gradbišča, skladno z veljavno zakonodajo;
* od začetka izvajanja del do dneva izročitve objekta na svoje stroške primerno varovati izvedena dela, opremo in material pred okvarami, propadanjem in uničenjem ter vremenskimi vplivi;
* na lastne stroške pravočasno priskrbeti vsa potrebna dovoljenja za prometne zapore cest in izvedel zapore v skladu s predpisi in navodili naročnika;
* na lastne stroške in pravočasno priskrbeti vsa potrebna dovoljenja za trajno deponijo materiala od izkopov, v skladu z veljavnimi predpisi, ter na lastne stroške poskrbeti za ureditev varnosti, organizacijo in ustrezno označitev in zaščito gradbišča;
* zagotoviti razvrščanje, obdelavo in deponiranje gradbenih odpadkov ter predajo oziroma redne odvoze le teh ne glede na oddaljenost na trajno komunalno deponij oz. pooblaščenemu zbiralcu gradbenih odpadkov, skladno z Uredbo o ravnanju z odpadki in predložiti nadzoru tehtalne in evidenčne liste;
* v primeru izdelanega Načrta o ravnanju z gradbenimi odpadki izdelati in predložiti naročniku in nadzoru Poročilo o ravnanju z gradbenimi odpadki;
* organizirati in plačati finalno čiščenje po končanih delih, če pa tega ne bo storil, lahko to stori naročnik brez predhodnega obvestila na stroške izvajalca, te stroške pa bo naročnik poračunal pri plačilu končne situacije;
* izročiti naročniku jamstva za rokovno in dobro izvedbo del, jamstva za odpravo napak v garancijski dobi ter drugo z zakonom zahtevano dokumentacijo za izvedbo tehničnega pregleda;
* voditi gradbeni dnevnik in knjigo obračunskih izmer ter drugo gradbiščno dokumentacijo;
* zagotavljati stalno prisotnost tehničnega kadra na gradbišču v času izvajanja del (vodja gradnje in vodje del);
* zagotoviti stalno obvezno prisotnost vodje gradnje, od tega najmanj enkrat tedensko na vseh operativnih sestankih, ostalih s strani nadzora sklicanih sestankih, na kvalitetnih pregledih, tehničnem pregledu, primopredaji in končnem obračunu izvedenih del;
* zagotoviti prisotnost vodje gradnje na inšpekcijskih pregledih in pri pridobivanju potrebnih dovoljenj;
* seznaniti vse svoje podizvajalce s projektno dokumentacijo in razpisnimi pogoji;
* izpolnjevati vse obveznosti do svojih podizvajalcev na način in pogoji, kot izhajajo iz te pogodbe;
* po končanju vseh pogodbenih del po projektni dokumentaciji in doseženi polni funkcionalnosti in tehnični ustreznosti izvedenih del in objekta ter bistvenih lastnosti, z vpisom v dnevnik in pisnim obvestilom obvestiti naročnika o končanju del po pogodbi in izročiti vso potrebno dokumentacijo, da bo lahko naročnik zaprosil za uporabno dovoljenje in pregledal predloženo dokumentacijo;
* sodelovati pri tehničnem pregledu in zagotoviti obvezno prisotnost vodje gradnje in posamezne vodje del ;
* v roku največ 14 dni odpraviti vse napake ugotovljene na tehničnem pregledu in s tem omogočiti pridobitev uporabnega dovoljenja;
* kriti vse stroške na objektu, dokler se ne pridobi uporabno dovoljenje in izvede primopredaja izvedenih del, pri čemer morata biti objekt in zunanja ureditev finalno očiščena na stroške izvajalca;
* takoj po odpravi pomanjkljivosti pisno obvestiti naročnika, da so pomanjkljivosti odpravljene in predložiti vso dokumentacijo za izvedbo primopredaje izvedenih del;
* izvesti šolanje predstavnikov naročnika za ravnanje, varno uporabo in učinkovito vzdrževanje izvedenih del ter predložiti izjave podpisane s strani predstavnikov naročnika;
* sodelovati pri primopredaji del ter odpraviti pomanjkljivosti do končnega obračuna;
* sodelovati na končnem obračunu ter predati predstavniku naročnika obojestransko podpisani gradbeni dnevnik in s strani nadzora potrjeno gradbeno knjigo ter na osnovi potrjene gradbene knjige izdelano končno situacijo/račun, ki je potrjena skladno z ugotovitvami obojestransko podpisanega zapisnika končnega obračuna ter bančno garancijo za odpravo pomanjkljivosti v garancijski dobi, skladno s pogodbenimi določili;
* v primeru neskladij ali sporov s predstavniki naročnika ali naročnikom doseči sporazumno rešitve tako, da ne bodo nastali kakršnikoli zastoji pri izvedbi del ali dodatni stroški;
* v primeru zahteve naročnika zamenjati vodjo gradnje, vodjo del ali posameznika iz operative, v kolikor le ti ne bi upoštevali zahtev predstavnikov naročnika oz. nadzornega organa ali malomarno in nekvalitetno izvajali dela, kljub pisnemu opozorilu.

Izvajalec se tudi obveže kriti vse stroške naročniku, v kolikor bi zaradi neizpolnjevanja njegovih obveznosti iz pogodbe prišlo do kakršnih koli obveznosti za naročnika finančne posledice naročniku v celoti poravnal.

izvajalec se tudi obvezuje, da izvedenih del ne bo brez predhodnega soglasja naročnika odstopil, prodal, zastavil ali kakor koli drugače razpolagal z bodočimi ali obstoječimi terjatvami do naročnika, iz te pogodbe.

Izvajalec se obvezuje, da bo dela izvajal s strokovno usposobljenim lastnim kadrom oziroma strokovno usposobljenimi podizvajalci, ki jih je navedel v pogodbi. Naročnik pa lahko preveri tehnično, strokovno in poklicno usposobljenost in v primeru ugotovitve primanjkljaja usposobljenosti zavrne kader oz podizvajalca in zahteva ustrezno zamenjavo.

Vsi izvajalci oz. podizvajalci na objektu so dolžni dati verodostojne podatke kakor tudi posamezni delavci pri preverjanju s strani naročnika. Izvajalec ima lahko na objektu samo podizvajalce, ki so predložili dokumentacijo skladno s pogoji javnega razpisa oz. ZJN-3. V kolikor naročnik ugotovi, da izvaja dela podizvajalec, ki ni na seznamu podizvajalcev po pogodbi, pozove izvajalca na predložitev dokumentacije po pogodbi in v kolikor naročnik ne zavrne podizvajalca, skleneta aneks k osnovni pogodbi;

**VIII. STROKOVNI NADZOR**

**15. člen**

Naročnik imenuje za nadzornika \_\_\_\_\_\_\_\_\_\_\_\_\_\_\_\_\_, ki ga na gradbišču zastopa:\_\_\_\_\_\_\_\_\_\_\_\_\_\_\_\_\_\_\_\_\_\_\_

Za naročnikovega pooblaščenca in skrbnika te pogodbe se imenuje \_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Nadzorni organ ima pooblastilo naročnika, da v njegovem imenu nadzoruje izvedbo del.

Nadzorni organ bo gradbeni dnevnik in knjigo obračunskih izmer, kadar je ta zahtevana, pregledoval in potrjeval sproti in veljavno sprejemal obvestila in odločitve izvajalca ter obveščal naročnika.

**IX. VODSTVO GRADBIŠČA**

**16. člen**

Izvajalec za svojega pooblaščenca (zastopnika) po tej pogodbi imenuje \_\_\_\_\_\_\_\_\_\_\_\_\_\_\_\_\_\_\_\_\_\_\_, ki ga na gradbišču zastopa kot vodja gradnje.

Vodstvo gradbišča bo skrbelo, da bo gradbiščna dokumentacija tekoče vodena in stalno na razpolago naročniku in nadzornemu organu ter veljavno spremljalo njihova obvestila.

Izvajalec mora poskrbeti z odločbo za imenovanje vodje gradnje in odgovornih vodij posameznih del ter z odločbami pisno seznaniti naročnika v roku 8 dni od podpisa pogodbe.

Izvajalec ne sme zamenjati vodje gradnje brez predhodnega soglasja naročnika.

**X. PRAVICE POGODBENIH STRANK**

**17. člen**

Če naročnik ugotovi, da uporabljen material ne ustreza tehničnim predpisom, ga lahko zavrne in prepove njegovo uporabo. V primeru spora o kvaliteti je veljaven izvid Zavoda za gradbeništvo iz Ljubljane.

Stroške izvida založi predhodno naročnik, dokončno pa jih plača tista pogodbena stranka, katere mnenje ovrže izvid zavoda.

**18. člen**

Izvajalec ima pravico, da med izvajanjem del zahteva od naročnika potrebna pojasnila glede projektne dokumentacije, tehničnih pogojev, vrste materiala in načina izvrševanja del, vendar na način, da se investitorju postavi primeren čas za pripravo odgovora.

**19. člen**

Če je potrebno izvršiti nepredvidena dela, ki so neodložljiva in nujna, da se prepreči večja škoda, lahko izvajalec ta dela sam opravi, mora pa o tem nemudoma obvestiti nadzorni organ in naročnika.

**XI. ROKI IZVAJANJA DEL**

**20. člen**

Izvajalec se zavezuje, da bo s pogodbenimi deli začel, ko ga bo naročnik uvedel v delo in da bo pogodbena dela dokončal v skladu s terminskim planom, najkasneje do \_\_\_\_\_\_\_\_\_\_\_\_\_\_\_\_.

Rok iz predhodnega odstavka je bistvena sestavina te pogodbe. Rok končanja del pomeni, da je izvajalec izvedel vsa pogodbena dela v količini in kvaliteti iz pogodbe ter da imajo dela polno funkcijo ter lastnosti zahtevane v projektni dokumentacijo, pogodbi ter predpisih.

Izvajalec se obvezuje, da bo po potrebi izvajal dela tudi izven normalnega delovnega časa, ne da bi za to zahteval dodatna plačila.

Izvajalec je dolžan v roku 8 dni od podpisa izdelati natančen terminski plan dinamike napredovanja del, ki vsebuje vsako postavko po pogodbi in prikaz roka končanja del in roka končanja gradnje

Naročnik si pridržuje pravico spreminjati dinamiko izvajanja del v okviru zagotovljenih sredstev.

Če izvajalec z deli ne začne v pogodbenem ali naknadno določenem roku ali če bistveno zamuja z izvedbo vseh ali posameznih del, sme naročnik ta dela v celoti ali delno oddati drugemu izvajalcu, na stroške izvajalca iz te pogodbe. Naročnik o tem in o dogovorjeni ceni za nadomestno izvedbo del predhodno obvesti izvajalca.

Rok dokončanja gradnje pomeni uspešno izvedena primopredaja izvedenih del uspešno izveden končni tehnični pregled, vključno s pridobljenim uporabnim dovoljenjem in odpravo vseh pomanjkljivosti, ugotovljenih pri tehničnem pregledu in kvalitetnih pregledih ter izročitev vse zahtevane in ustrezne dokumentacije.

**21. člen**

Izvajalec ima pravico zahtevati podaljšanje roka za izvajanje del kadar zaradi spremenjenih okoliščin ali zaradi tega, ker naročnik ni izpolnil svojih obveznosti, ni mogel izvajati del ali kadar je iz razlogov, ki niso na strani izvajalca, prišlo do spremenjene organizacije del, ki je povzročila podaljšanje izvedbe del.

Rok se podaljša ustrezno trajanju ovire po prejšnjem odstavku ter tudi za čas, ki je potreben za ponovni začetek del in za morebitno premaknitev del v manj ugoden letni čas.

Na nastop in prenehanje okoliščin, ki po tej pogodbi lahko vplivajo na spremembo rokov, mora izvajalec opozoriti naročnika pisno in jih v roku 2 delovnih dni po seznanitvi z njimi evidentirati v gradbenem dnevniku.

V primeru podaljšanja roka dokončanja del mora izvajalec naročniku predložiti ustrezno podaljšanje veljavnosti zavarovanja za dobro izvedbo pogodbenih obveznosti.

Izvajalec lahko predlaga skrajšanje roka za izvajanje del, če bistveno hitreje napreduje z deli, kot je predvideno v pogodbi.

V obeh primerih se sklene dodatek k pogodbi. Izvajalec mora v obeh primerih nasloviti na naročnika obrazloženo vlogo za spremembo dinamike izvajanja del in spremembo končnega roka izvedbe del, kar mora potrditi tudi odgovorni nadzornik.

Pogodbeni stranki soglašata, da izključujeta vremenske razmere (ne pa npr. naravne nesreče kot posledice vremenskih ujm) kot razlog za podaljšanje roka izvedbe, razen v primeru, ko je zaradi slabih vremenskih razmer dejansko onemogočeno izvajanje del.

V primeru slabih vremenskih pogojev, ki ne dopuščajo dela v intenziteti terminskega plana, morata predstavnika naročnika in izvajalca z vpisom v gradbeni dnevnik prekiniti dela za dogovorjeni čas. S tem vpisom se mora strinjati naročnik in nadzorni inženir, v nasprotnem primeru je vpis neveljaven. V tem času mora izvajalec poskrbeti, da se zaradi prekinitve del ne povzroča materialna škoda na objektih, ki so predmet te pogodbe. V primeru takšne prekinitve del izvajalec, nima pravice do povišanja cen oziroma kakšnega drugega finančnega nadomestila, ima le pravico do podaljšanja roka izvedbe za čas prekinitve, po postopku iz prvega odstavka tega člena.

V primeru, da bi prišlo do kakršnekoli prekinitve del, bodisi z ukrepom ali odločbo s strani pristojnih organov, bodisi s strani tretjih oseb, ki niso pod kontrolo naročnika, in bi takšna prekinitev trajala do 30 dni, sta pogodbeni stranki soglasni, da izvajalec ne bo imel pravice do plačila kakršnihkoli dodatnih stroškov, niti pravice do povračila kakršnekoli škode zaradi takšne prekinitve, bodisi iz naslova izgubljenega dobička ali kakšnega drugega naslova, ima le pravico do podaljšanja roka izvedbe za čas prekinitve, po postopku iz prvega odstavka tega člena.

Spremembo pogodbe za podaljšanje roka se lahko predlaga najkasneje 15 dni pred iztekom rokov opredeljenih s to pogodbo. Skrajšanje roka lahko izvajalec zahteva kadarkoli.

**XII. POGODBENA KAZEN**

**22. člen**

Če se izvajalec po svoji krivdi pri izvedbi del ne drži dogovorjenih rokov, sme naročnik za vsak dan zamude zahtevati plačilo pogodbene kazni v višini 1 % od vrednosti pogodbenih del brez DDV, vendar skupaj ne več kot 10% celotne pogodbene vrednosti brez DDV.

Pogodbena kazen se obračuna pri končnem obračunu.

Če je zaradi zamude izvajalca z izvedbo del, naročniku povzročena škoda, ki presega vrednost pogodbene kazni, ima naročnik pravico do povrnitve vse škode nad zneskom pogodbene kazni. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni.

**XIII. PREVZEM DEL**

**23. člen**

Po obvestilu izvajalca, da je odpravil vse pomanjkljivosti na izvedenih delih in zahtevani dokumentaciji, ki so bile ugotovljene v zapisniku o tehničnem pregledu in kvalitetnih pregledih, ter ko je pridobljeno pravnomočno uporabno dovoljenje sta izvajalec in naročnik dolžna v roku 10 dni pristopiti k prevzemu del.

O dokončanju in prevzemu del sestavijo pooblaščeni predstavniki obeh pogodbenih strank primopredajni zapisnik, v katerem natančno ugotovijo predvsem:

• ali izvedena dela ustrezajo določilom te pogodbe, veljavnim zakonskim predpisom in pravilom stroke,

• datume začetka in končanja del in datum prevzema del,

• kakovost izvedenih del in pripombe naročnika v zvezi z njo,

• morebitna odprta, med predstavniki pogodbenih strank sporna vprašanja tehnične narave,

• končno vrednost opravljenih del (definirati vrednost del po pogodbi, več in manj del – prikazati shematsko v tabeli),

• pregled predane dokumentacije s strani izvajalca,

• posebej se navede tudi morebitna zamuda in odgovornost zanjo,

• vrednost zahtevka iz naslova povzročene kazni in škode zaradi zamude,

• v zapisniku se obvezno navede datum in uro izročitve oziroma podpisa,

• zapisniku se obvezno priloži seznam vseh podizvajalcev s kontaktnimi imeni in telefonskimi številkami, v kolikor je ta seznam potreben za eventualne reklamacije v garancijski dobi.

Če se naročnik v roku 8 dni ne odzove pozivu izvajalca naj prevzame dela, sestavi izvajalec prevzemni zapisnik v njegovi odsotnosti. V tem primeru z dnem izročitve zapisnika naročniku nastopijo pravne posledice povezane z izročitvijo in prevzemom del.

Pogodbeni stranki sta sporazumni, da takoj po uspešnem prevzemu vseh del iz te pogodbe začneta z izdelavo končnega obračuna, ki ga izdelata v najkrajšem možnem času, vendar ne pozneje kot v 10 dneh od dneva uspešnega prevzema del.

Če katerakoli od pogodbenih strank brez utemeljenega razloga ne želi in ne sodeluje pri izdelavi končnega obračuna, ga sme izdelati druga pogodbena stranka v njegovi odsotnosti.

Ob končni primopredaji del mora izvajalec naročniku izročiti vso dokumentacijo v zvezi z investicijo in vso dokumentacijo, ki je bila zahtevana v postopku javnega razpisa.

**XIV. ODPRAVA NAPAK OZIROMA POMANJKJIVOSTI TER GARANCIJSKA DOBA**

**24. člen**

Izvajalec odgovarja za morebitne napake pri izvedbi del najmanj za obdobja navedena v nadaljevanju:

* za izvedena dela in vgrajene materiale v segmentu strehe, fasade in konstrukcije se zahteva garancijska doba najmanj deset (10) let od izvedbe uspešnega kvalitetnega pregleda in prevzema del s strani naročnika,
* za vsa preostala dela in vgrajene materiale se zahteva garancijska doba najmanj pet (5) let od izvedbe uspešnega kvalitetnega pregleda in prevzema del s strani naročnika,
* za opremo se zahteva garancijska doba, kot je določena s strani proizvajalca opreme, vendar v nobenem primeru ne manj od dveh (2) let od izvedbe uspešnega kvalitetnega pregleda in prevzema del in opreme s strani naročnika.

Garancijski roki začnejo teči z dnem končnega zapisniškega prevzema pogodbenih del in ko so odpravljene vse napake in manjkajoča dela.

Morebitne skrite napake se obravnavajo v skladu z določili zakona, ki ureja obligacijska razmerja. Za zamenjane dele in izvedena dela v garancijski dobi prične teči nov garancijski rok z dnem prevzema.

Garancija je vezana na normalne pogoje uporabe in primerno ter strokovno vzdrževanje. V primeru, da se v garancijski dobi pojavi napaka zaradi nesolidnega dela ali materiala, jo mora izvajalec odpraviti na svoje stroške v primernem roku, potem ko ga naročnik obvesti o nastali napaki.

Napake oziroma pomanjkljivosti izvedbe, ki jih ugotovi naročnik med izvajanjem ali pri prevzemu del oziroma v garancijskem roku, mora izvajalec odpraviti takoj oziroma v roku, ki ga določi naročnik. Če pogodbeni stranki s primopredajnim zapisnikom ugotovita, da mora izvajalec določena dela dokončati, popraviti ali jih takoj ponovno izvesti, ali če izvajalec v primernem roku ne odstrani napake in se z naročnikom ne dogovori za nov rok odstranitve, lahko naročnik odstranitev napake poveri drugemu izvajalcu na stroške izvajalca iz te pogodbe s pribitkom vseh stroškov, ki jih je utrpel naročnik (kot dober gospodar). Naročnik si v tem primeru zaračuna v breme izvajalca 3 % pribitek na vrednost teh del za kritje svojih manipulativnih stroškov.

Če gre za bistveno napako, ki vpliva na rabo objekta, in je bila povzročena po krivdi izvajalca ali njegovih podizvajalcev ali kooperantov, je izvajalec dolžan naročniku nadomestiti vso nastalo škodo zaradi neobratovanja objekta za čas do vzpostavitve funkcionalnega in tehnično brezhibnega stanja.

**XV. JAMSTVA IN ZAVAROVANJA**

**25. člen**

**ZAVAROVANJE ZA DOBRO IZVEDBO**

Instrument zavarovanja: bančna garancija / kavcijsko zavarovanje

Višina zavarovanja: 10,00 % pogodbene vrednosti z DDV

Čas veljavnosti: najmanj 90 dni od roka predvidenega dokončanja del

Izvajalec mora najpozneje v desetih dneh od sklenitve pogodbe kot pogoj za veljavnost pogodbe izročiti naročniku zavarovanje za dobro izvedbo pogodbenih obveznosti, v nasprotnem primeru lahko naročnik odstopi od pogodbe.

Zavarovanje za dobro izvedbo pogodbenih obveznosti naročnik unovči za vse primere kršitev obveznosti izvajalca iz te pogodbe, vezanih na izvajanje pogodbe, pri čemer v zvezi z višino unovčitve upošteva naravo in obseg kršitve pogodbenih obveznosti.

**26. člen**

**ZAVAROVANJE ODGOVORNOSTI**

Višina zavarovanja: najmanj 300.000,00 EUR

Izvajalec mora imeti zavarovano odgovornost za dejavnost, ki je predmet javnega naročila, skladno z gradbeno zakonodajo.

**27. člen**

**ZAVAROVANJE ZA ODPRAVO NAPAK**

Instrument zavarovanja: bančna garancija / kavcijsko zavarovanje

Višina zavarovanja: 5,00 % pogodbene vrednosti z DDV

Čas veljavnosti: finančno zavarovanje za odpravo napak mora biti veljavno do konca garancijskega roka za odpravo napak vezanih na solidnost gradnje (10 let po primopredaji objekta) ter dodatnih 60 dni po preteku garancijskega roka za solidnost gradnje; skupaj torej 10 let in 60 dni od primopredaje objekta. Splošni garancijski rok za opremo znaša 5 let (60 mesecev) po primopredaji del.

Izvajalec je dolžan najkasneje v roku 10 delovnih dni po primopredaji izvedenih del predložiti zavarovanje za odpravo napak v garancijskem roku, sicer se bo štelo, da javno naročilo ni uspešno izvedeno, naročnik pa lahko unovči zavarovanje za dobro izvedbo pogodbenih obveznosti.

Zavarovanje za odpravo napak naročnik unovči za vse primere kršitev obveznosti izvajalca iz te pogodbe, vezanih na odpravo napak v garancijski dobi, pri čemer v zvezi z višino unovčitve upošteva naravo in obseg kršitve pogodbenih obveznosti.

**XVI. ODSTOP OD POGODBE**

**28. člen**

Če pride do prekinitve del oziroma do razdrtja pogodbe po krivdi ene od pogodbenih strank, nosi nastale stroške tista pogodbena stranka, ki je povzročila prekinitev dela ali razdrtje pogodbe.

Naročnik ima pravico odstopiti od pogodbe kadarkoli, brez posledic za naročnika, če:

• pride izvajalec v takšno finančno situacijo, ki bi mu onemogočila izvedbo pogodbenih obveznosti;

• izvajalec po svoji krivdi v roku 14 dni od veljavnosti pogodbe in uvedbe v delo ne prične z delom;

• izvajalec po svoji krivdi kasni z deli po faznih rokih iz potrjenega terminskega plana del več kot 30 dni, oziroma če ne dosega pogodbeno dogovorjene kvalitete in standardov in je ne more vzpostaviti niti v naknadno dogovorjenem roku, ki mu ga določi naročnik.

Med veljavnostjo pogodbe o izvedbi javnega naročila lahko naročnik ne glede na določbe zakona, ki ureja obligacijska razmerja, odstopi od pogodbe v naslednjih okoliščinah:

• javno naročilo je bilo bistveno spremenjeno, kar terja nov postopek javnega naročanja;

• v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;

• zaradi hudih kršitev obveznosti iz PEU, PDEU in tega zakona, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Naročnik bo istočasno z odstopom od pogodbe pričel s postopki za unovčenje zavarovanja za dobro izvedbo pogodbenih obveznosti.

**XVII. SOCIALNA KLAVZULA IN RAZVEZNI POGOJ**

**29. člen**

Pogodba preneha veljati, če je naročnik seznanjen, da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca.

Razvezni pogoj se uresniči pod pogojem, da je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, naročnik pa mora nov postopek oddaje javnega naročila začeti nemudoma, vendar najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**XVIII. ZAVAROVANJE DEL, MATERIALA IN OPREME**

**30. člen**

Izvajalec je dolžan na svoje stroške zavarovati vsa dela, material in opremo do njihove polne vrednosti, do izročitve objekta naročniku, proti vsem rizikom in zavarovati vse vrste svoje odgovornosti za primere, ki bi nastali iz predmeta te pogodbe.

Izvajalec je dolžan zavarovati svojo dejavnost tudi v skladu z zakonodajo s področja graditve ter zavarovati eventualno škodo na objektu in izvedenih delih.

Naročnik je na podlagi zgoraj navedenega prost vsakršne odgovornosti do izročitve objekta. Morebitne odškodninske zahtevke pa bo naročnik posredoval v nadaljnje reševanje zavarovalnici, ki je razvidna iz zavarovalne police iz prejšnjega odstavka tega člena.

Območje gradnje izvajalec opremi v skladu s predpisi s področja gradnje in varstva in zdravja pri delu.

Izvajalec ne odgovarja za škodo, ki jo povzročijo na gradbišču drugi izvajalci, ki so v neposrednem pogodbenem odnosu z naročnikom.

Izvajalec se odpoveduje zahtevkom iz naslova organizacije gradbišča in metodologije dela pri sočasni izvedbi z drugimi izvajalci, ki izvajajo dela morebiti za naročnika ali drugega investitorja znotraj območja investicije.

**XIX. REŠEVANJE SPOROV**

**31. člen**

Morebitne spore v zvezi z izvajanjem te pogodbe bosta pogodbeni stranki skušali rešiti sporazumno v skladu s pogodbo. Če spornega vprašanja ne bo možno rešiti sporazumno, lahko vsaka pogodbena stranka sproži spor pri stvarno pristojnem sodišču po sedežu naročnika.

**XX. PROTIKORUPCIJSKA DOLOČBA**

**32. člen**

V primeru, da se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti dodatka iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**XXI. REVIZIJSKA SLED**

**33. člen**

Vsa dokumentacija, povezana z izvedbo projekta, mora biti hranjena na način, da zagotavlja revizijsko sled izvedbe projekta.

Izvajalec je vso dokumentacijo, povezano z izvajanjem projekta, dolžan hraniti v skladu z veljavno zakonodajo oziroma še najmanj 10 let po izpolnitvi pogodbenih obveznosti za potrebe naknadnih preverjanj. Pred iztekom tega roka ga lahko naročnik podaljša. Dokumentacija o projektu je podlaga za spremljanje in nadzor nad izvedbo projekta.

Izvajalec se zavezuje, da bo zagotovil dostop do celotne dokumentacije v zvezi s projektom ministrstvu, organu upravljanja, organu za potrjevanje, revizijskemu organu in drugim nadzornim organom vključenim v izvajanje, upravljanje, nadzor ali revizijo javnega razpisa ter njihovim pooblaščencem, in sicer tudi po izpolnitvi pogodbenih obveznosti oziroma po poteku pogodbe o izvedbi projekta.

Revizijska sled mora omogočati predstavitev časovnega zaporedja vseh dogodkov, povezanih z izvedbo posamezne aktivnosti projekta, in poslovnih dogodkov, shranjenih v računovodskih in drugih evidencah. Revizijska sled je skupek vseh informacij, ki so potrebne, da se predstavi zgodovinski zapis o pomembnejših dogodkih oziroma aktivnostih povezanih s shranjenimi podatki in informacijami ter sistemi za zbiranje, obdelovanje in arhiviranje podatkov.

Informacije, ki jih revizijska sled vključuje, morajo biti takšne, da dokazujejo nespornost shranjene informacije. Njihov nastanek in hramba morata zagotavljati njihovo nespornost in uporabnost v vsem času hranjenja informacij.

**XXII. POSLOVNA SKRIVNOST**

**34. člen**

Izvajalec in naročnik se strinjata, da so informacije, znanja in tehnologije, ki so predmet te pogodbe poslovna skrivnost, razen podatkov, ki v skladu z veljavnimi predpisi štejejo za javne. Zato se obvezujeta, da bosta naredila vse, da zaščitita te podatke pred nepooblaščenimi ali tretjimi osebami.

Izvajalec se zavezuje varovati poslovno skrivnost naročnika in njegovih partnerjev.

Izvajalec se strinja, da brez pismenega soglasja ne bo podajal medijem ali osebam, ki so z posameznimi mediji povezani nikakršnih informacij o poteku in stanju projekta.

Izvajalec se izrecno zavezuje, da ne bo posredoval tretjim osebam projektne in ostale dokumentacije povezane z izvajanjem te pogodbe.

Določila iz tega člena veljajo tudi v primeru prenehanja veljavnosti te pogodbe in po zaključku ter končnem prevzemu objekta.

**XXIII. KONČNE DOLOČBE**

**35. člen**

Če pride do statusne spremembe stranke tega sporazuma, pridobi status stranke novi subjekt le v primeru, če naročnik s tem soglaša, razen v primeru univerzalnega pravnega nasledstva. Enako velja tudi v primeru stečaja ali prisilne poravnave.

**36. člen**

Pogodba se lahko spremeni ali dopolni s pisnim dodatkom, ki ga sprejmeta in podpišeta obe stranki.

**37. člen**

Za razmerja, ki jih predmetna pogodba ne ureja, veljajo določbe zakona, ki ureja obligacijska razmerja in gradbenih uzanc. Posebne gradbene uzance veljajo, če niso v nasprotju z določili te pogodbe.

Če katerakoli od določb je ali postane neveljavna, to ne vpliva na ostale pogodbene določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba

**38. člen**

Izvajalec ne more prenesti nobene svoje pogodbene obveznosti na tretjo osebo, razen če za to ne dobi pisnega soglasja naročnika.

**39. člen**

Pogodba je sklenjena in prične veljati z dnem, ko jo podpišeta obe pogodbeni stranki, pod odložnim pogojem po predložitvi zavarovanja za dobro izvedbo.

**40. člen**

Ta pogodba je napisana v štirih (4) enakih izvodih, od katerih prejme vsaka pogodbena stranka dva (2) izvoda.

V/na \_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_